

**KLAIPĖDOS MIESTO SAVIVALDYBĖS ADMINISTRACIJOS**

**ŠVIETIMO SKYRIAUS VEDĖJAS**

**ĮSAKYMAS**

**DĖL PRIĖMIMO Į MOKYKLAS ORGANIZAVIMO 2023 METAIS PRIEMONIŲ PLANO PATVIRTINIMO**

2023-01-11 Nr. ŠV1-10

Klaipėda

Vadovaudamasi Priėmimo į Klaipėdos miesto savivaldybės bendrojo ugdymo mokyklas tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2‑296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“, 78 punktu, Klaipėdos miesto savivaldybės administracijos direktoriaus 2023 m. sausio 6 d. įsakymu Nr. AD1-18 „Dėl įgaliojimo suteikimo“,

tvirtinu priėmimo į mokyklas organizavimo 2023 metais priemonių planą (priedas).

|  |  |
| --- | --- |
| Vedėja | Laima Prižgintienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Klaipėdos miesto savivaldybės administracijos |
| Švietimo skyriaus vedėjo 2023 m. sausio 11 d. |
| įsakymo Nr. ŠV1-10 |
| priedas |

**PRIĖMIMO Į MOKYKLAS ORGANIZAVIMO 2023 METAIS PRIEMONIŲ PLANAS**

|  |  |  |  |
| --- | --- | --- | --- |
| Eil. Nr. | Priemonė | Vykdymo terminai | Vykdytojai |
| 1. | Klaipėdos miesto savivaldybės (toliau –Savivaldybė) administracijos direktoriaus įsakymų dėl prašymų registravimo pradžios ir pagrindinio priėmimo vykdymo terminų tvirtinimas | Iki sausio 20 d. | Švietimo skyrius |
| 2. | Sprendimų dėl klasių ir mokinių skaičiaus nustatymo, aptarnavimo teritorijų ar priėmimo tvarkos aprašo pagal poreikį pakeitimo Savivaldybės taryboje tvirtinimas | Iki vasario 24 d. | Švietimo skyrius |
| 3. | Informacijos apie mokinių priėmimo informacinės sistemos (toliau– IS) pagrindu 2023 metais organizavimą pateikimas mokyklų IS tvarkytojams, atsakingiems direktorių pavaduotojams ir Švietimo skyriaus specialistams | Iki vasario 24 d. | Švietimo skyrius |
| 4. | IS pakeitimas, klasifikatorių ir Savivaldybės interneto svetainės paskyros „Priėmimas į mokyklas“ atnaujinimas | Iki vasario 24 d. | Švietimo skyrius |
| 5. | Prašymų registravimo IS ir pateikimo mokyklų vadovams, tęsiant mokymąsi toje pačioje mokykloje, pradžia: | Tėvai / suaugę mokiniai. Konsultuoja Švietimo skyrius, mokyklos |
| 6.1. | 9 klasės | Nuo vasario 27 d. 10.00 val. |
| 6.2. | 2–4, 6–8, 10–12 klasės | Nuo vasario 28 d. 10.00 val. |
| 6.3. | 1 klasės | Nuo kovo 1 d. 10.00 val. |
| 6.4. | 5 klasės | Nuo kovo 3 d. 10.00 val. |
| 7. | Prašymuose pateiktų duomenų tikrinimas (gyvenamoji vieta, priėmimo prioritetai, kt.) ir tvirtinimas | vasario 27 d.– balandžio 17 d. | Mokyklų priėmimo komisijos. Talkina Švietimo skyrius |
| 8. | Mokyklų motyvacijos vertinimo tvarkos aprašų pakeitimų derinimas | Iki kovo 24 d. | Mokyklų vadovai / Švietimo skyrius |
| 9. | Motyvacijos vertinimų mokyklose vykdymas, priimant į:  | Mokyklų priėmimo ir kitos mokyklų vadovų įsakymais sudarytos komisijos |
| 9.1. | Vydūno gimnazijos 5–8 ir I–IV humanistinės kultūros ugdymo klases  | Kovo 27 d. |
| 9.2. | Vydūno gimnazijos 1–4 humanistinės kultūros ugdymo klases | Kovo 28–30 d. |
| 9.3. | „Aukuro“ gimnazijos I–IV sporto klases | Kovo 28–29 d. |
| 9.4. | Vytauto Didžiojo gimnazijos I–IV netradicinio ugdymo klases  | Kovo 30 d. |
| 9.5. | Hermano Zudermano gimnazijos 2–8, I–IV tautinių mažumų (vokiečių) klases | Balandžio 4 d. |
| 9.6. | „Vėtrungės“ gimnazijos I–IV ekologijos ir aplinkos technologijų ugdymo klases | Balandžio 4 d. |
| 9.7. | „Ąžuolyno“ gimnazijos I–IV akademinių poreikių ugdymo klases | Balandžio 5 d. |
| 10. | Motyvacijos vertinimų rezultatų suvedimas į IS | Iki balandžio 19 d. | Mokyklų priėmimo komisijos |
| 11. | Rašytinių prašymų, tęsiant mokymąsi toje pačioje mokykloje, pateikimo mokyklų vadovams pabaiga | Iki balandžio 21 d.  | Tėvai / suaugę mokiniai |
| 12. | Prašymų teikimo parametrų IS išjungimas ir uždarymas | Balandžio 24 d. 10.00 val. | Švietimo skyrius |
| 13. | IS testavimas ir duomenų patikra, pagrindinis eilių generavimas automatiniu būdu | Balandžio 24 d.– gegužės 26 d.  | Švietimo skyrius |
| 14. | Priėmimo rezultatų paskelbimas, prašymų registravimo parametrų IS įjungimas ir pavienio priėmimo vykdymo pradžia | Nuo gegužės 29 d. 10.00 val. | Švietimo skyrius |
| 15. | Priėmimo dokumentų į priskirtas mokyklas pateikimas (10 kalendorinių dienų) | Gegužės 29 d.– birželio 7 d.  | Tėvai / suaugę mokiniai |
| 16. | Priėmimo dokumentų patikra, mokymo sutarčių pasirašymas | Nuo gegužės 29 d. | Mokyklų priėmimo komisijos, mokyklų vadovai |
| 17. | Informavimas apie priėmimo organizavimą ir vykdymą Savivaldybės, mokyklų, ikimokyklinių įstaigų interneto svetainėse, dienraščiuose, televizijoje, radijuje | Nuolat  | Švietimo skyrius, švietimo įstaigos |